**REPUBLIKA HRVATSKA**

**FOND ZA ZAŠTITU OKOLIŠA I ENERGETSKU UČINKOVITOST**

**10 000 ZAGREB, RADNIČKA CESTA 80**

**MB: 1781286, OIB: 85828625994**

**broj telefona: 01/ 5391 800, broj telefaksa: 01/ 5391 810**

\*P/5449267\*

KLASA: 406-07/20-03/1

URBROJ: 563-10/112-20-3

**NACRT**

**DOKUMETACIJE O NABAVI**

**ZA PROVEDBU OTVORENOG POSTUPKA JAVNE NABAVE VELIKE VRIJEDNOSTI**

**LDPE VREĆE ZA PET, AL/FE I STAKLENI AMBALAŽNI OTPAD**

**JAVNO NADMETANJE**

**EV. BROJ E-VV-4/2020**

**Zagreb, veljača 2020.**

**Sadržaj:**

[1. OPĆI PODACI 4](#_Toc31278181)

[1.1. Mjerodavno pravo 4](#_Toc31278182)

[1.2. Podaci o Naručitelju 4](#_Toc31278183)

[1.3. Podaci o osobi ili službi zaduženoj za komunikaciju s ponuditeljima 4](#_Toc31278184)

[1.4. Evidencijski broj nabave 5](#_Toc31278185)

[1.5. Popis gospodarskih subjekata s kojima je Naručitelj u sukobu interesa 5](#_Toc31278186)

[1.6. Vrsta postupka javne nabave 5](#_Toc31278187)

[1.7. Procijenjena vrijednost nabave 5](#_Toc31278188)

[1.8. Vrsta ugovora o javnoj nabavi i navod sklapa li se ugovor ili okvirni sporazum 5](#_Toc31278189)

[1.9. Navod uspostavlja li se dinamički sustav nabave 7](#_Toc31278190)

[1.10. Navod provodi li se elektronička dražba 7](#_Toc31278191)

[1.11. Internetska stranica na kojoj je objavljeno izvješće o provedenom savjetovanju sa zainteresiranim gospodarskim subjektima 7](#_Toc31278192)

[2. PODACI O PREDMETU NABAVE 8](#_Toc31278193)

[2.1. Opis predmeta nabave i oznaka grupe predmeta nabave 8](#_Toc31278194)

[2.2. Količina predmeta nabave 8](#_Toc31278195)

[2.3. Tehničke specifikacije 9](#_Toc31278196)

[2.4. Odredba o normama i kriteriji za ocjenu jednakovrijednosti 9](#_Toc31278197)

[2.5. Troškovnik 9](#_Toc31278198)

[2.6. Mjesto isporuke 10](#_Toc31278199)

[2.7. Rok i način isporuke 10](#_Toc31278200)

[3. KRITERIJI ZA KVALITATIVAN ODABIR GOSPODARSKOG SUBJEKTA 11](#_Toc31278201)

[3.1. OSNOVE ZA ISKLJUČENJE GOSPODARSKOG SUBJEKTA 11](#_Toc31278202)

[3.1.1. Nekažnjavanje 11](#_Toc31278203)

[3.1.2. Plaćene dospjele porezne obveze i obveze za mirovinsko i zdravstveno osiguranje 13](#_Toc31278204)

[3.1.3. Otvoren stečajni postupak, likvidacija i sl. 14](#_Toc31278205)

[**3.1.4.** **Ostali razlozi isključenja** 15](#_Toc31278206)

[3.1.5. Mjere kojima gospodarski subjekt dokazuje svoju pouzdanost bez obzira na postojanje osnova za isključenje 17](#_Toc31278207)

[3.2. KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI) 18](#_Toc31278208)

[3.2.1. Sposobnost za obavljanje profesionalne djelatnosti 18](#_Toc31278209)

[3.2.2. Tehnička i stručna sposobnost 18](#_Toc31278210)

[3.2.3. Oslanjanje na sposobnost drugih subjekata 20](#_Toc31278211)

[3.2.4. Uvjeti sposobnosti u slučaju zajednice gospodarskih subjekata 20](#_Toc31278212)

[4. EUROPSKA JEDINSTVENA DOKUMENTACIJA O NABAVI (ESPD) 21](#_Toc31278213)

[4.1. Pravila dostave dokumenata 21](#_Toc31278214)

[4.2. Način popunjavanja ESPD obrasca 22](#_Toc31278215)

[5. PODACI O PONUDI 24](#_Toc31278216)

[5.1. Sadržaj i način izrade ponude 24](#_Toc31278217)

[5.2. Način elektroničke dostave ponude 25](#_Toc31278218)

[5.3. Dostava dijela/dijelova ponude u zatvorenoj omotnici 26](#_Toc31278219)

[5.4. Izmjena i/ili dopuna ponude i odustajanje od ponude 27](#_Toc31278220)

[5.5. Jezik i pismo ponude 28](#_Toc31278221)

[5.6. Rok valjanosti ponude 28](#_Toc31278222)

[5.7. Varijante ponude 28](#_Toc31278223)

[5.8. Način određivanja cijene ponude 28](#_Toc31278224)

[5.9. Provjera računske ispravnosti ponude 29](#_Toc31278225)

[5.10. Objašnjenje izuzetno niske ponude 29](#_Toc31278226)

[5.11. Troškovi izrade i dostave dokumentacije o nabavi 29](#_Toc31278227)

[6. ODREDBE KOJE SE ODNOSE NA ZAJEDNICU GOSPODARSKIH SUBJEKATA 30](#_Toc31278228)

[7. ODREDBE KOJE SE ODNOSE NA PODUGOVARATELJE 30](#_Toc31278229)

[8. KRITERIJ ZA ODABIR PONUDE 31](#_Toc31278230)

[9. JEZIK NA KOJEM SE SASTAVLJA PONUDA 32](#_Toc31278231)

[10. DATUM, VRIJEME I MJESTO DOSTAVE I JAVNOG OTVARANJA PONUDA 32](#_Toc31278232)

[11. TROŠKOVI IZRADE I DOSTAVE DOKUMENTACIJE O NABAVI 33](#_Toc31278233)

[12. VRSTA, SREDSTVO JAMSTVA I UVJETI JAMSTVA 33](#_Toc31278234)

[12.1. Jamstvo za ozbiljnost ponude 33](#_Toc31278235)

[12.2. Jamstvo za uredno ispunjenje ugovora 34](#_Toc31278236)

[13. ROK DONOŠENJA ODLUKE O ODABIRU ILI PONIŠTENJU 35](#_Toc31278237)

[14. ROK, NAČIN I UVJETI PLAĆANJA 35](#_Toc31278238)

[15. IZMJENE UGOVORA O JAVNOJ NABAVI TIJEKOM NJEGOVA TRAJANJA 36](#_Toc31278239)

[16. RASKID UGOVORA 36](#_Toc31278240)

[17. TAJNOST PODATAKA 37](#_Toc31278241)

[18. PODACI O OSOBAMA ODGOVORNIM ZA IZVRŠENJE UGOVORA 37](#_Toc31278242)

[19. POUKA O PRAVNOM LIJEKU 37](#_Toc31278243)

# 1. OPĆI PODACI

## Mjerodavno pravo

Mjerodavno pravo za postupak nabave, je Zakon o javnoj nabavi („Narodne novine“, broj: 120/16, – dalje u tekstu: Zakon o javnoj nabavi ili ZJN 2016) te prateći podzakonski propisi.

Za sve ono što nije regulirano ovom dokumentacijom o nabavi, primjenjuju se odredbe ZJN 2016 te drugi pozitivni zakonski propisi Republike Hrvatske.

## Podaci o Naručitelju

**FOND ZA ZAŠTITU OKOLIŠA I ENERGETSKU UČINKOVITOST**

Radnička cesta 80, 10 000 Zagreb

Broj telefona: 01/5391 800

Broj telefaksa: 01/5391 810

Poslovna banka: OTP banka d.d.

IBAN: HR9124070001100011492

MB: 1781286, OIB: 85828625994

Internet adresa: [www.fzoeu.hr](http://www.fzoeu.hr)

Adresa elektroničke poste: nabava@fzoeu.hr

## Podaci o osobi ili službi zaduženoj za komunikaciju s ponuditeljima

Temeljem članka 59. ZJN 2016 naručitelj i gospodarski subjekti komuniciraju i razmjenjuju podatke na hrvatskom jeziku elektroničkim sredstvima komunikacije odnosno putem Elektroničkog oglasnika javne nabave Republike Hrvatske (u daljnjem tekstu: EOJN RH) dostupnog na stranicama https://eojn.nn.hr/Oglasnik.

Detaljne upute vezano za komunikaciju između naručitelja i gospodarskih subjekata putem EOJN RH dostupne su na stranicama EOJN RH, na adresi[**https://eojn.nn.hr/Oglasnik/**](https://eojn.nn.hr/Oglasnik/)

**Zahtjevi za dodatnim informacijama, objašnjenja ili izmjene u vezi s dokumentacijom o nabavi je moguće poslati putem EOJN RH.**

Pod uvjetom da je zahtjev dostavljen pravodobno, javni naručitelj obvezan je odgovor, dodatne informacije i objašnjenja bez odgode, a najkasnije tijekom šestog dana prije roka određenog za dostavu ponuda staviti na raspolaganje na isti način i na istim internetskim stranicama kao i osnovnu dokumentaciju **(https://eojn.nn.hr/Oglasnik),** bez navođenja podataka o podnositelju zahtjeva.

Zahtjev je **pravodoban** ako je dostavljen **najkasnije tijekom osmog dana** prije roka određenog za dostavu ponuda.

Naručitelj će Dokumentaciju o nabavi i svu moguću dodatnu dokumentaciju neograničeno i u cijelosti elektronički staviti na raspolaganje putem Elektroničkog oglasnika javne nabave Republike Hrvatske (dalje u tekstu: EOJN RH).

*Služba ovlaštena za komunikaciju s ponuditeljima je Samostalna služba za nabavu.*

## Evidencijski broj nabave

E-VV-4/2020

## Popis gospodarskih subjekata s kojima je Naručitelj u sukobu interesa

Temeljem članka 80. stavka. 2. točke 2. ZJN 2016, a vezano uz ovaj postupak javne nabave, Naručitelj ne smije sklapati ugovore o javnoj nabavi u smislu odredbi članaka 76. i 77. ZJN 2016 sa sljedećim gospodarskim subjektima (u svojstvu ponuditelja, člana zajednice i podugovaratelja):

1. CALENDULA d.o.o., Josipa Hamma 25, Zagreb, OIB: 05256693259

1. PROXIMA CENTAURI INSURANCE BROKERS d.o.o., Zavrtnica 36, OIB: 88278870696
2. Arc Versus d.o.o., Ivana Zadranina 2, Zadar, OIB: 08493620163
3. ARC LINE, obrt za savjetovanje vl. Biljana Polić, Zagreb, Vlade Gotovca 5
4. ECO-PROJECT d.o.o., Mirogojska 27, Vukovar, OIB:71742248407

## Vrsta postupka javne nabave

Otvoreni postupak javne nabave velike vrijednosti temeljem članka 86. stavak 1. ZJN 2016.

## Procijenjena vrijednost nabave

Procijenjena vrijednost nabave u konkretnom postupku 9.733.300,00 kn bez PDV-a.

Grupa 1 5.936.500,00 kuna bez PDV-a

Grupa 2 1.066.800,00 kuna bez PDV-a

Grupa 3 2.730.000,00 kuna bez PDV-a

UKUPNO: 9.733.300,00 kuna bez PDV-a

## Vrsta ugovora o javnoj nabavi i navod sklapa li se ugovor ili okvirni sporazum

Temeljem provedenog postupka nabave sklapaju se ugovori o javnoj nabavi robe, za svaku grupu predmeta nabave.

Odredbom članka 307. stavak 1. do 5. ZJN 2016 propisano je:

1) Odluka o odabiru postaje izvršna:

1. istekom roka mirovanja, ako žalba nije izjavljena

2. dostavom odluke Državne komisije za kontrolu postupaka javne nabave stankama kojom se žalba odbacuje, odbija ili se obustavlja žalbeni postupak, ako je na odluku izjavljena žalba

3. dostavom odluke ponuditelju, ako se rok mirovanja ne primjenjuje.

2) Postupak javne nabave miruje do izvršnosti odluke o odabiru te javni naručitelj ne smije sklopiti, potpisati ni izvršavati ugovor o javnoj nabavi ili okvirni sporazum.

3) Smatra se da je ugovor o javnoj nabavi ili okvirni sporazum sklopljen na dan izvršnosti odluke o odabiru osim u slučaju iz stavka 4. i 5. navedenog članka .

4) Ako javni naručitelj za preuzimanje obveza mora imati suglasnost drugog tijela, smatra se da je ugovor o javnoj nabavi ili okvirni sporazum sklopljen na dan pribavljanja suglasnosti.

5) Ako je na dan izvršnosti odluke o odabiru ili pribavljanja suglasnosti istekao rok valjanosti ponude, smatra se da je ugovor o javnoj nabavi ili okvirni sporazum sklopljen na dan dostave pisane izjave odabranog ponuditelja o produženju roka valjanosti ponude te jamstvo za ozbiljnost ponude sukladno produženom roku valjanosti ponude, ako je jamstvo bilo traženo u postupku.

Sukladno odredbi članka 312. stavak 1. ZJN 2016 ugovorne strane **sklapaju ugovor o javnoj nabavi u pisanom obliku** u roku od 30 dana od dana izvršnosti odluke o odabiru, a sukladno odredbi članka 307. stavak 4. ZJN 2016., ako javni naručitelj za preuzimanje obveza mora imati suglasnost drugog tijela, smatra se da je ugovor o javnoj nabavi sklopljen na dan pribavljanja suglasnosti, slijedom čega se sukladno odredbi članka 312. stavak 5. ZJN 2016. rok za sklapanje ugovora u pisanom obliku računa od dana pribavljanja predmetne suglasnosti

Odredbom članka 22. Zakona o Fondu za zaštitu okoliša i energetsku učinkovitost („Narodne novine“ broj 107/03 i 144/12) propisano je da Fond ne može bez suglasnosti Vlade Republike Hrvatske, odnosno tijela koje ona odredi, steći, opteretiti ili otuđiti nekretninu i drugu imovinu čija vrijednost je veća od vrijednosti utvrđene Statutom Fonda, a Fond ne može bez suglasnosti Vlade Republike Hrvatske, odnosno tijela koje ona odredi, ugovoriti ni druge poslove čija vrijednost prelazi iznos utvrđen Statutom Fonda.

Odredbom članka 15.a Statuta Fonda za zaštitu okoliša i energetsku učinkovitost („Narodne novine“ broj 193/03, 73/04, 116/08, 101/09, 118/11, 67/13, 70/14 i 155/14 – pročišćeni tekst) propisano je da Upravni odbor Fonda odlučuje uz suglasnost Vlade Republike Hrvatske o stjecanju, opterećenju ili otuđenju nekretnina ili druge imovine čija pojedinačna vrijednost prelazi sveukupan iznos od 10.000.000,00 kuna i sklapanju pravnih poslova čija pojedinačna vrijednost prelazi sveukupan iznos od 10.000.000,00 kuna.

Istekom roka mirovanja Odluke o odabiru odnosno ishođenjem suglasnosti Vlade Republike Hrvatske, kada je to predviđeno općim aktima Fonda, steći će se uvjeti za sklapanje ugovora o javnoj nabavi u pisanom obliku te će Fond svakom od odabranih ponuditelja dostaviti ugovor o javnoj nabavi radi potpisivanja.

Ugovor o nabavi **stupa na snagu** kumulativnim ispunjenjem sljedećih pretpostavki: potpisom ugovora obje ugovorne strane sukladno rokovima određenim odredbom članka 312. stavak 1. odnosno stavak 5. ZJN 2016, što podrazumijeva sklapanje ugovora u pisanom obliku i izdavanjem jamstva za uredno ispunjenje ugovora, također sve u roku određenom člankom 312. stavak 1. odnosno u roku određenom člankom 312. stavak 5 ZJN 2016.

Odabrani ponuditelj obvezan je **vratiti** potpisani primjerak ugovora naručitelju te dostaviti jamstvo za uredno ispunjenje ugovora, s nadnevkom potpisa i izdavanja traženog jamstava sukladno rokovima propisanim člankom 312. stavak 1. odnosno 312. stavak 5. ZJN 2016, čime se potvrđuje da su se ispunili formalno pravni uvjeti za stupanje ugovora na snagu, sve najkasnije u roku od 3 (tri) kalendarska dana od dana stupanja ugovora na snagu.

Ukoliko odabrani ponuditelj najkasnije u roku do 3 (tri) kalendarska dana od dana stupanja ugovora na snagu ne dostavi potpisane primjerke ugovora i traženo jamstvo s nadnevkom potpisa i izdavanja traženog jamstva sukladno rokovima propisanim člankom 312. stavak 1. odnosno 312. stavak 5. ZJN 2016, čime se potvrđuje da su se ispunili formalno pravni uvjeti za stupanje ugovora na snagu, smatrat će se da je odustao od sklapanja ugovora u pisanom obliku te naručitelj zadržava pravo, sukladno točki 12.1 Dokumentacije o nabavi i članku 214. stavku 1. ZJN 2016, naplatiti jamstvo za ozbiljnost ponude, a postupak javne nabave nastaviti sukladno odredbama članka 307. stavka 7. ZJN 2016.

Ugovor o javnoj nabavi **LDPE vreća s logom Fonda za PET, Al/Fe i stakleni ambalažni otpad** se sklapa na rok od 12 mjeseci koji počinje teći od dana stupanja ugovora na snagu i traje do ispunjenja svih ugovornih obveza sukladno predviđenim količinama navedenim u Troškovnicima (Obrazac 3.1., 3.2. i 3.3.), a najdulje do isteka navedenog roka.

Ako za vrijeme trajanja ugovornog odnosa sklopljenog na temelju ove javne nabave stupe na snagu novi pozitivni propisi ili se promjene pozitivni propisi i upute Fonda o postupanju sa spremnicima (LDPE namjenskim vrećama), temeljem kojih će biti sklopljen ovaj ugovor o javnoj nabavi, a sklopljenim ugovorom su uređena na drugačiji način, ugovor će se raskinuti i prije isteka roka na koji je sklopljen.

Na sklapanje ugovora primjenjuju se odgovarajuće odredbe članka 312., 313., 214. i 307. ZJN 2016.

Javni naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave samo u skladu s odredbama članka 315.-320. ZJN 2016.

## Navod uspostavlja li se dinamički sustav nabave

Ne uspostavlja se dinamički sustav nabave.

## Navod provodi li se elektronička dražba

Sklapanju ugovora o javnoj nabavi usluga neće prethoditi elektronička dražba.

## Internetska stranica na kojoj je objavljeno izvješće o provedenom savjetovanju sa zainteresiranim gospodarskim subjektima

Temeljem članka 198. stavka 3. ZJN 2016 naručitelj će opis predmeta nabave, tehničke specifikacije i kriterije za odabir ponude staviti na prethodno savjetovanje sa zainteresiranim gospodarskim subjektima.

Prethodno savjetovanje objavljuje se na internetskim stranicama [*http://www.fzoeu.hr/*](http://www.fzoeu.hr/) te na stranicama Elektroničkog oglasnika javne nabave Republike Hrvatske [*https://eojn.nn.hr/Oglasnik/*](https://eojn.nn.hr/Oglasnik/) i traje od **07.02.2020. do 14.02.2020**.

Izvješće o prethodnom savjetovanju objavljuje se na internetskim stranicama naručitelja [*http://www.fzoeu.hr/*](http://www.fzoeu.hr/) te na stranicama Elektroničkog oglasnika javne nabave Republike Hrvatske [*https://eojn.nn.hr/Oglasnik/*](https://eojn.nn.hr/Oglasnik/)*.*

# 2. PODACI O PREDMETU NABAVE

## 2.1. Opis predmeta nabave i oznaka grupe predmeta nabave

CPV oznaka predmeta nabave: 19640000-4

CPV opis predmeta nabave: Vreće i vrećice za otpad iz polietilena

Budući da je predmet nabave podijeljen na grupe ponuditelj je obvezan dostaviti zasebnu ponudu za svaku grupu, sukladno članku 10. stavku 3. Pravilnika o dokumentaciji o nabavi te ponudi u postupcima javne nabave (Narodne novine br. 65/17).

Predmet nabave podijeljen je u 3 grupe i to:

**Grupa 1** LDPE vreća s logom Fonda - PET (tip 1)

 LDPE vreća s logom Fonda - PET (tip 2)

 LDPE vreća s logom Fonda - PET (tip 3)

**Grupa 2** LDPE vreća s logom Fonda - Al/Fe (tip 1)

 LDPE vreća s logom Fonda - Al/Fe (tip 2)

 LDPE vreća s logom Fonda - Al/Fe (tip 3)

**Grupa 3** LDPE vreća s logom Fonda Staklo 40

Sukladno članku 204. st.3. ZJN 2016 ponuditelj može podnijeti ponudu za jednu, nekoliko ili sve grupe predmeta nabave.

## 2.2. Količina predmeta nabave

Količina predmeta nabave je iskazana u Troškovnicima, za svaku Grupu predmeta nabave koji su sastavni dijelovi ove Dokumentacije.

Naručitelj je u predmetnom postupku nabave sukladno članku 4. stavku 2. Pravilnika o dokumentaciji o nabavi te ponudi u postupcima javne nabave (Narodne novine 65/2017) iskazao predviđenu (okvirnu) količinu predmeta nabave.

Predviđena količina predmeta nabave određuje se u slučaju predmeta nabave za koje naručitelj zbog njihove prirode ili dugih objektivnih okolnosti ne može unaprijed odrediti točnu količinu.

Stvarno nabavljena količina pojedinih stavki troškovnika predmeta nabave na temelju sklopljenog ugovora o javnoj nabavi može biti manja ili veća od okvirnih količina, odnosno ovisna je o potrebama i raspoloživim financijskim sredstvima Naručitelja

## 2.3. Tehničke specifikacije

Detaljna tehnička specifikacija predmeta nabave definirana je u **Prilogu 1 – Tehnička specifikacija,** koji je sastavni dio ove Dokumentacije.

## 2.4. Odredba o normama i kriteriji za ocjenu jednakovrijednosti

U Tehničkoj specifikaciji traže se vreće čije su tolerancije vezano za dimenzije, debljinu i opseg, sukladne hrvatskim normama. Ukoliko Ponuditelj nudi proizvod čije karakteristike odgovaraju jednakovrijednim normama dužan je dostaviti potrebne dokaze jednakovrijednosti, sukladno Mišljenju Ministarstva gospodarstva, poduzetništva i obrta KLASA:406-01/18-01/394, URBROJ: 526-06-02-02/1-18-2 od 12. prosinca 2018.g.

**Prihvatljivi dokazi jednakovrijednosti su:**

* **za norme HR EN 26591-2 i HRN EN ISO 8367-2:**
	+ izvješće o testiranju od tijela za ocjenu sukladnosti ili potvrdu koju izdaje takvo tijelo kao dokazno sredstvo sukladnosti sa zahtjevima ili kriterijima utvrđenim u tehničkim specifikacijama sukladno članku 213. ZJN 2016

Ponuditelj je u ponudi obvezan dostaviti odgovarajući dokaz da predmet koji nudi udovoljava zahtjevima iz Tehničke specifikacije, koji može biti bilo koje prikladno sredstvo za dokazivanje sukladnosti ponuđenog predmeta nabave sa zahtjevima i kriterijima utvrđenim u tehničkim specifikacijama, primjerice, tehnička dokumentacija proizvođača, tehnički listovi, katalozi, izvješća o testiranju od tijela za ocjenu sukladnosti i dr.

## 2.5. Troškovnik

Troškovnici za svaku grupu predmeta nabave su sastavni dio dokumentacije o nabavi, a objavljuju se kao zasebni dokumenti u Elektroničkom oglasniku javne nabave RH.

Sve stavke ponudbenog troškovnika moraju biti popunjene jediničnim cijenama (zaokruženim na dvije decimale) na način kako je to definirano u troškovniku.

Ponuditelj je obvezan upisati iznos =0,00 kn ako određenu stavku Troškovnika neće naplaćivati, odnosno ako je ista uračunata u neku drugu stavku.

U elektronički dostavljenoj ponudi troškovnik se obavezno dostavlja u istom formatu u kojem je stavljen na raspolaganje u EOJN RH.

Ako se elektronički dostavljena ponuda sastoji od više dijelova, ponuditelj osigurava sigurno povezivanje svih dijelova ponude uz primjenu naprednog elektroničkog potpisa. S tim u vezi, ponuditelj troškovnik ne mora dodatno ovjeravati elektroničkim potpisom.

Izračun na temelju kojeg se utvrđuje ekonomski najpovoljnija ponuda opisan je točki 8. Dokumentacije o nabavi.

## 2.6. Mjesto isporuke

Skladište distributera s kojima Fond ima sklopljen ugovor. Skladište se nalazi na području Zagreba/Zagrebačke županije (FCO skladište distributera). O točnoj lokaciji skladišta isporučitelj će biti naknadno obaviješten.

## 2.7. Rok i način isporuke

Ugovor stupa na snagu danom potpisa obiju ugovornih strana (sklapanje ugovora u pisanom obliku) i izdanog jamstva za uredno ispunjenje ugovora.

Rok isporuke počinje teći od dana stupanja ugovora na snagu i traje sukladno utvrđenju iz točke 1.8. ove dokumentacije.

Narudžba za isporukom predmeta nabave dostavlja se jednom mjesečno putem elektroničke pošte uz obvezu potvrde primitka od strane isporučitelja. Fond pridržava pravo, u slučaju iznimnih okolnosti, na dostavu narudžbe i u kraćim vremenskim razdobljima.

Po primitku narudžbe isporučitelj u roku od tri radna dana ne računajući dan u kojem je poslana narudžba potvrđuje isporuku te isporučuje naručeni predmet nabave **u roku od najviše 20 kalendarskih dana od dana potvrde narudžbe**. Kao prvi dan roka za isporuku narudžbe računa se prvi slijedeći dan od dana potvrđivanja zaprimanja narudžbe Fonda. U slučaju izostanka potvrde smatrat će se da je narudžba zaprimljena danom dostave.

LDPE vreće s logom Fonda za PET i Al/Fe i staklenu otpadnu ambalažu pakiraju se u snopove po 20 komada, sukladno Prilogu 1.-Tehničke specifikacije, a isporučuju se naručitelju na paletama.

LDPE vreće s logom Fonda na paleti moraju biti osigurane odgovarajućim trakama i rastezljivom folijom kako bi se spriječilo rasipanje snopova.

Isporuka LDPE vreća s logom Fonda obavlja se sukladno narudžbi Fonda u skladište distributera kako je navedeno u točki 2.6 Mjesto isporuke predmeta nabave.

Isporučitelj će naručitelju platiti penale po dnevnoj stopi od 2 ‰ (dva promila) od fakturiranog iznosa za svaku izvršenu isporuku u kojoj je utvrđeno zakašnjenje, za svaki dan zakašnjenja isporuke u odnosu na utvrđeni rok, ukoliko je do zakašnjenja došlo krivnjom Isporučitelja. Ukupni iznos penala ne može prekoračiti iznos od 10 % od ukupno ugovorene cijene robe (s PDV-om). Naručitelj može odbiti penale od fakturiranih mjesečnih iznosa za isporučenu robu.

Plaćanje penala ne isključuje obveze Isporučitelja.

Isporučitelj i Naručitelj imaju pravo na produženje roka isporuke u sljedećim slučajevima:

* uslijed nastupa više sile
* uslijed mjera predviđenih aktima državnih tijela
* uslijed pisanog zahtjeva naručitelja za prekidom isporuke robe
* ako potrebna informacija koju je zatražio Isporučitelj za izvršenje Ugovora nije primljena na vrijeme, ili ako je Naručitelj naknadno promijenio informacije i time uzrokovao da dođe do kašnjenja pri isporuci proizvoda i usluga;
* ako dođe do zapreka koje Isporučitelj ne može spriječiti, iako je primjenjivao pažnju dobrog gospodara, bez obzira na to da li te zapreke utječu na Isporučitelja i Naručitelja. Takve zapreke uključuju, ali nisu ograničene na: prekide proizvodnje i izrade robe i pružanja usluga, nesreće, kasne ili manjkave isporuke od strane poddobavljača sirovina, polu-proizvoda ili gotovih proizvoda te ukoliko dođe do potrebe da se unište ili bace kao neupotrebljivi važni dijelovi proizvodnje, ukoliko to zahtijevaju službene državne mjere ili dođe do prirodnih katastrofa ili isporuka vreća nije moguća zbog više sile; i
* ako Naručitelj ili treća strana kasne s radom koji se mora obaviti, ili s izvedbom ugovornih obveza.

Isporučitelj i Naručitelj neće u navedenim slučajevima imati međusobnih potraživanja zbog eventualno nastalih troškova uslijed produženja roka isporuke.

Pod višom silom podrazumijeva se okolnost koja je izvan kontrole Isporučitelja, koja ne podrazumijeva pogrešku ili nemar Isporučitelja i koja nije predvidiva.

Promjene cijena ili zabrane nadležnih tijela uslijed krivnje Isporučitelja ne smatraju se višom silom.

# KRITERIJI ZA KVALITATIVAN ODABIR GOSPODARSKOG SUBJEKTA

# OSNOVE ZA ISKLJUČENJE GOSPODARSKOG SUBJEKTA

# Nekažnjavanje

Naručitelj će isključiti gospodarskog subjekta iz postupka javne nabave ako utvrdi da:

**1. je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora tog gospodarskog subjekta i koja je državljanin Republike Hrvatske, pravomoćnom presudom osuđena za:**

**a)** sudjelovanje u zločinačkoj organizaciji, na temelju članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**b)** korupciju, na temelju članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona članka 294.a (primanje mita u gospodarskom poslovanju, članka 294.b (davanje mita u gospodarskom poslovanju, članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**c)** prijevaru, na temelju članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona članka 224. (prijevara) i članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**d)** terorizam ili kaznena djela povezana s terorističkim aktivnostima, na temelju članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona članka 169. (terorizam), članka 169.a (javno poticanje na terorizam) i članka 169.b (novačenje za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**e)** pranje novca ili financiranje terorizma, na temelju članka 98. (financiranje terorizma) i članka 265. (pranje novca) Kaznenog zakona i pranje novca (članak 279.) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),

**f)** dječji rad ili druge oblike trgovanja ljudima, na temelju članka 106. (trgovanje ljudima) Kaznenog zakona članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), ili

**2. je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora tog gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. podtočaka a) do f) ovoga stavka i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka (a) do (f) Direktive 2014/24/EU.**

Za potrebe utvrđivanja okolnosti iz točke 3.1.1. gospodarski subjekt u ponudi dostavlja:

* **ispunjeni obrazac Europske jedinstvene dokumentacije o nabavi (dalje: ESPD) (Dio III. Osnove za isključenje, Odjeljak A: Osnove povezane s kaznenim presudama) za sve gospodarske subjekte u ponudi.**

Naručitelj će prije donošenja odluke o odabiru sukladno čl. 263 ZJN 2016 od ponuditelja koji je dostavio ekonomski najpovoljniju ponudu zatražiti da u primjerenom roku, ne kraćem od 5 dana, dostavi ažurirani popratni dokument kojim dokazuje da ne postoje osnove za isključenje gospodarskog subjekta iz točke 3.1.1.

* *izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, kojim se dokazuje da ne postoje navedene osnove za isključenje.*

Ako se u državi poslovnog nastana gospodarskog subjekta, odnosno državi čiji je osoba državljanin ne izdaju takvi dokumenti ili ako ne obuhvaćaju sve okolnosti, oni mogu biti zamijenjeni:

* *izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.*

Sukladno članku 20. stavku 10. Pravilnika o dokumentaciji o nabavi te ponudi u postupcima javne nabave („Narodne novine“ 65/2017), Izjavu iz članka 265. stavka 2. u vezi s člankom 251. stavkom 1. ZJN 2016 **može dati osoba po zakonu ovlaštena za zastupanje gospodarskog subjekta za gospodarski subjekt i za sve osobe** koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta.

# Plaćene dospjele porezne obveze i obveze za mirovinsko i zdravstveno osiguranje

Naručitelj će isključiti gospodarskog subjekta iz postupka javne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

**1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili**

**2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.**

Iznimno, naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno, ili mu je odobrena odgoda plaćanja.

Za potrebe utvrđivanja okolnosti iz točke 3.1.2. gospodarski subjekt u ponudi dostavlja:

* **ispunjeni ESPD obrazac (Dio III. Osnove za isključenje, Odjeljak B: Osnove povezane s plaćanjem poreza ili doprinosa za socijalno osiguranje) za sve gospodarske subjekte u ponudi.**

Naručitelj će prije donošenja odluke o odabiru od ponuditelja koji je dostavio ekonomski najpovoljniju ponudu zatražiti da u primjerenom roku, ne kraćem od 5 dana, dostavi ažurirani popratni dokument kojim dokazuje da ne postoje osnove za isključenje gospodarskog subjekta iz točke 3.1.2.:

* *potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje navedene osnove za isključenje.*

Ako se u državi poslovnog nastana gospodarskog subjekta ne izdaju takvi dokumenti ili ako ne obuhvaćaju sve okolnosti, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

# Otvoren stečajni postupak, likvidacija i sl.

Javni naručitelj će isključiti gospodarskog subjekta iz postupka javne nabave ako je nad gospodarskim subjektom otvoren stečajni postupak, ako je nesposoban za plaćanje ili prezadužen, ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima.

Za potrebe utvrđivanja okolnosti iz točke 3.1.3. gospodarski subjekt u ponudi dostavlja:

* **ispunjeni ESPD obrazac (Dio III. Osnove za isključenje, Odjeljak C: Osnove povezane s insolventnošću, sukobima interesa ili poslovnim prekršajem - dio koji se odnosi na podatke o stečaju i ostalim situacijama) za sve gospodarske subjekte u ponudi.**

Naručitelj će prije donošenja odluke o odabiru sukladno čl. 263 ZJN 2016 od ponuditelja koji je dostavio ekonomski najpovoljniju ponudu zatražiti da u primjerenom roku, ne kraćem od 5 dana, dostavi ažurirani popratni dokument kojim dokazuje da ne postoje osnove za isključenje gospodarskog subjekta iz točke 3.1.3.:

* *izvadak iz sudskog registra ili potvrdu trgovačkog suda ili drugog nadležnog tijela u državi poslovnog nastana gospodarskog subjekta kojim se dokazuje da ne postoje navedene osnove za isključenje*

Ako se u državi poslovnog nastana gospodarskog subjekta, odnosno državi čiji je osoba državljanin ne izdaju takvi dokumenti ili ako ne obuhvaćaju sve okolnosti, oni mogu biti zamijenjeni:

*- izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.*

Sukladno članku 20. stavku 10. Pravilnika o dokumentaciji o nabavi te ponudi u postupcima javne nabave („Narodne novine“ 65/2017), Izjavu iz članka 265. stavka 2. u vezi s člankom 254. stavkom 1. točke 2. ZJN 2016 **može dati osoba po zakonu ovlaštena za zastupanje gospodarskog subjekta za gospodarski subjekt i za sve osobe** koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta.

*Dokaze da ne postoje osnove za isključenje gospodarskog subjekta iz točki 3.1.1., 3.1.2. i 3.1.3. obvezno je dostaviti za: ponuditelja, sve članove zajednice ponuditelja (ako ponudu podnosi zajednica ponuditelja), podugovaratelje (ako je primjenjivo), za gospodarske subjekte na čiju se sposobnost ponuditelj oslanja (ako je primjenjivo).*

**Napomena:** Dostavljene potvrde, dokumenti, izjave i druga dokazna sredstva kojima gospodarski subjekt dokazuje nepostojanje osnova za isključenje te ispunjavanje kriterija za odabir gospodarskog subjekta dostavljeni za jednu grupu vrijede i za ostale grupe predmeta nabave za koje je ponuditelj dostavio ponudu.

* + 1. **Ostali razlozi isključenja**

Naručitelj može isključiti gospodarskog subjekta iz postupka javne nabave ako:

* može na odgovarajući način dokazati kršenje primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, ili odredbama međunarodnog prava okoliša, socijalnog i radnog prava navedenim u Prilogu XI. ZJN 2016,
* može dokazati odgovarajućim sredstvima da je gospodarski subjekt kriv za teški profesionalni propust koji dovodi u pitanje njegov integritet,
* se sukob interesa u smislu poglavlja 8. glave III. dijela prvog ZJN 2016 ne može učinkovito ukloniti drugim, manje drastičnim mjerama,
* gospodarski subjekt pokaže značajne ili opetovane nedostatke tijekom provedbe bitnih zahtjeva iz prethodnog ugovora o javnoj nabavi ili prethodnog ugovora o koncesiji čija je posljedica bila prijevremeni raskid tog ugovora, naknada štete ili druga slična sankcija,
* je gospodarski subjekt kriv za ozbiljno pogrešno prikazivanje činjenica pri dostavljanju podataka potrebnih za provjeru odsutnosti osnova za isključenje ili za ispunjenje kriterija za odabir gospodarskog subjekta, ako je prikrio takve informacije ili nije u stanju priložiti popratne dokumente,
* je gospodarski subjekt pokušao na nepropisan način utjecati na postupak odlučivanja javnog naručitelja, doći do povjerljivih podataka koji bi mu mogli omogućiti nepoštenu prednost u postupku nabave ili je iz nemara dostavio pogrešnu informaciju koja može imati materijalni utjecaj na odluke koje se tiču isključenja, odabira gospodarskog subjekta ili dodjele ugovora.

Sukladno članku 3. stavku 1. točki 24. ZJN 2016. profesionalni propust je postupanje gospodarskog subjekta protivno propisima iz područja prava koje uređuje obavljanje njegove djelatnosti, prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, prava tržišnog natjecanja, prava intelektualnog vlasništva te postupanje protivno pravilima struke.

Za potrebe utvrđivanja da ne postoje okolnosti iz točke 3.1.4., gospodarski subjekt u ponudi dostavlja:

* **ispunjeni eESPD obrazac (Dio III. Osnove za isključenje, Odjeljak C: Osnove povezane s insolventnošću, sukobima interesa ili poslovnim prekršajem – u dijelu koji se odnosi na gore navedene osnove za isključenje) za sve gospodarske subjekte u ponudi.**

*Okolnosti iz ove podtočke utvrđuju se za sve članove zajednice pojedinačno i za sve gospodarske subjekte u ponudi.*

*Za navedenu podtočku naručitelj neće tražiti dostavu ažuriranih popratnih dokumenata, nego će* u slučaju saznanja i raspolaganja dokazima o okolnostima iz ove podtočke 3.1.4., a koje naručitelj može dokazati na bilo koji način, isključiti će tog gospodarskog subjekta iz postupka javne nabave, te navesti razlog isključenja i dokumentirati ih u Zapisniku o pregledu i ocjeni ponuda i Odluci o odabiru odnosno Odluci o poništenju postupka javne nabave.

# Mjere kojima gospodarski subjekt dokazuje svoju pouzdanost bez obzira na postojanje osnova za isključenje

**Dokazivanje pouzdanosti bez obzira na postojanje relevantne osnove za isključenje (SAMOKORIGIRANJE) sukladno odredbama članka 255. ZJN 2016**

Gospodarski subjekt kod kojeg su ostvarene navedene osnove za isključenje iz članka 251. stavka 1. ZJN 2016 (točke 3.1.1., 3.1.3. i 3.1.4. ove Dokumentacije) **može** Naručitelju dostaviti dokaze o mjerama koje je poduzeo kako bi dokazao svoju pouzdanost bez obzira na postojanje relevantne osnove za isključenje.

Ukoliko gospodarski subjekt poduzima navedene mjere **obvezan je u ESPD obrascu ispuniti** **Dio III. Osnove za isključenje, Odjeljak A:Osnove povezane s kaznenim presudamaopisati poduzete mjere vezano uz „samokorigiranje“.**

Poduzimanje mjera gospodarski subjekt dokazuje:

1. plaćanjem naknade štete ili poduzimanjem drugih odgovarajućih mjera u cilju plaćanja naknade štete prouzročene kaznenim djelom ili propustom

2. aktivnom suradnjom s nadležnim istražnim tijelima radi potpunog razjašnjenja činjenica i okolnosti u vezi s kaznenim djelom ili propustom

3. odgovarajućim tehničkim, organizacijskim i kadrovskim mjerama radi sprječavanja daljnjih kaznenih djela ili propusta.

U cilju dokazivanja gore navedenih poduzetih mjera, Ponuditelj u ponudi dostavlja dokaze o mjerama koje je poduzeo. Mjere koje je poduzeo gospodarski subjekt, ocjenjuju se uzimajući u obzir težinu i posebne okolnosti kaznenog djela ili propusta i dostavljene dokaze ponuditelja.

Naručitelj neće isključiti gospodarskog subjekta iz postupka javne nabave ako je ocijenjeno da su poduzete mjere primjerene.

Gospodarski subjekt kojem je pravomoćnom presudom određena zabrana sudjelovanja u postupcima javne nabave ili postupcima davanja koncesija na određeno vrijeme nema pravo korištenja mogućnosti dostavljanja dokaza o mjerama koje je poduzeo kako bi dokazao svoju pouzdanost bez obzira na postojanje relevantne osnove za isključenje, sve do isteka roka zabrane u državi u kojoj je presuda na snazi.

Razdoblje isključenja ponuditelja kod kojeg su ostvarene osnove za isključenje iz točke 3.1.1. je pet godina od dana pravomoćnosti presude, osim ako pravomoćnom presudom nije utvrđeno drukčije.

Razdoblje isključenja gospodarskog subjekta kod kojeg su ostvarene osnove za isključenje iz točke 3.1.3. i 3.1.4. ove dokumentacije iz postupka javne nabave je dvije godine od dana dotičnog događaja

# 3.2. KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI)

## 3.2.1. Sposobnost za obavljanje profesionalne djelatnosti

Ponuditelj je u obvezi dokazati upis u sudski, obrtni, strukovni ili drugi odgovarajući registar u državi njegova poslovnog nastana.

Za potrebe utvrđivanja sposobnosti za obavljanje profesionalne djelatnosti, gospodarski subjekt u ponudi dostavlja:

* **ispunjeni ESPD obrazac: (Dio IV. Kriteriji za odabir gospodarskog subjekta, Odjeljak A: Sposobnost za obavljanje profesionalne djelatnosti, točka 1.) za sve gospodarske subjekte iz ponude**

Profesionalnu sposobnost gospodarski subjekt **ne može dokazati oslanjajući se na sposobnost drugog subjekta niti na podugovaratelja.**

Naručitelj će prije donošenja odluke o odabiru od ponuditelja koji je dostavio ekonomski najpovoljniju ponudu zatražiti da u primjerenom roku, ne kraćem od 5 dana, dostavi ažurirani popratni dokument kojim dokazuje uvjete sposobnosti iz ove točke:

* *izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana.*

*U slučaju zajednice gospodarskih subjekata, svi članovi zajednice obvezni su pojedinačno dokazati svoju sposobnost.*

**Napomena:** Dostavljene potvrde, dokumenti, izjave i druga dokazna sredstva kojima gospodarski subjekt dokazuje nepostojanje osnova za isključenje te ispunjavanje kriterija za odabir gospodarskog subjekta dostavljeni za jednu grupu vrijede i za ostale grupe predmeta nabave za koje je ponuditelj dostavio ponudu.

## 3.2.2. Tehnička i stručna sposobnost

Naručitelj je odredio uvjete tehničke i stručne sposobnosti kojima se osigurava da gospodarski subjekt ima potrebne ljudske i tehničke resurse te iskustvo potrebno za izvršenje ugovora o javnoj nabavi na odgovarajućoj razini kvalitete, te da gospodarski subjekt ima dovoljnu razinu iskustva. Svi uvjeti Tehničke i stručne sposobnosti su vezani uz predmet nabave i razmjerni predmetu nabave.

### 3.2.2.1. Popis glavnih isporuka robe

Za potrebe utvrđivanja okolnosti iz točke 3.2.2.1.gospodarski subjekt u ponudi dostavlja:

* **ispunjeni ESPD obrazac (Dio IV. Kriteriji za odabir, Odjeljak C: Tehnička i stručna sposobnost: točka 1b), za sve gospodarske subjekte u ponudi, odnosno za subjekta na čiju se sposobnost ponuditelj oslanja.**

Naručitelj će prije donošenja odluke o odabiru od ponuditelja koji je dostavio ekonomski najpovoljniju ponudu zatražiti da u primjerenom roku, ne kraćem od 5 dana, dostavi ažurirani popratni dokument kojim dokazuje uvjete sposobnosti iz ove točke:

* *popis glavnih isporuka robe (Obrazac 2.) izvršenih u godini u kojoj je započeo postupak javne nabave i tijekom tri (3) godine koje prethode toj godini.*

Popis glavnih isporuka robe sadržava najmanje: naziv robe, vrijednost isporuke, datum isporuke robe i naziv druge ugovorne strane.

Glavne isporuke robe iz popisa koji ponuditelji prilažu moraju biti vezani uz grupu predmeta nabave na način da se isti odnose na istu ili sličnu isporuku robe koja se traži u ovom postupku javne nabave i to kako slijedi:

Grupa 1 LDPE vreća s logom Fonda - PET (tip 1)

 LDPE vreća s logom Fonda - PET (tip 2)

 LDPE vreća s logom Fonda - PET (tip 3)

Grupa 2 LDPE vreća s logom Fonda - Al/Fe (tip 1)

 LDPE vreća s logom Fonda - Al/Fe (tip 2)

 LDPE vreća s logom Fonda - Al/Fe (tip 3)

Grupa 3 LDPE vreća s logom Fonda staklo 40

Zbroj vrijednosti isporuka robe mora biti najmanje isti ili više od procijenjene vrijednosti nabave za Grupu predmeta nabave za koju se dostavlja ponuda.

### 3.2.2.2. Dostava uzoraka

Za potrebe utvrđivanja okolnosti iz točke 3.2.2.2. gospodarski subjekt u ponudi dostavlja:

* **ispunjeni ESPD obrazac (Dio IV. Kriteriji za odabir, Odjeljak C: Tehnička i stručna sposobnost: točka 11)**

Naručitelj će prije donošenja odluke o odabiru od ponuditelja koji je dostavio ekonomski najpovoljniju ponudu zatražiti da u primjerenom roku, ne kraćem od 5 dana, dostavi dokaz kojim dokazuje uvjet sposobnosti iz ove točke:

*- uzorke u količini od pet (5) komada svake vreće za svaku grupu predmeta nabave radi testiranja.*

## 3.2.3. Oslanjanje na sposobnost drugih subjekata

Sukladno odredbi članka 273. ZJN 2016 gospodarski subjekt ili zajednica gospodarskih subjekata se može u postupku javne nabave radi dokazivanja ispunjavanja kriterija za odabir gospodarskog subjekta, koji se odnose na tehničku i stručnu sposobnost, osloniti na sposobnost drugih subjekata, bez obzira na pravnu prirodu njihova međusobnog odnosa.

Ako se gospodarski subjekt oslanja na sposobnost drugih subjekata mora dokazati da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu.

U slučaju oslanjanja na sposobnost drugih subjekata gospodarski subjekt (u ponudi) kao dokaz dostavlja:

* potpisanu i ovjerenu Izjavu gospodarskog subjekta o stavljanju svojih resursa na raspolaganje ili
* Ugovor/Sporazum o poslovnoj/tehničkoj suradnji iz kojega je vidljivo koji se resursi međusobno ustupaju.

Naručitelj je obvezan, sukladno članku 275. ZJN 2016 provjeriti ispunjavaju li drugi subjekti na čiju se sposobnost gospodarski subjekt oslanja:

* relevantne kriterije za odabir gospodarskog subjekta te
* postojanje osnovnih razloga za isključenje.

Sukladno navedenom, ponuditelj u ponudi mora dokazati za gospodarske subjekte na čiju se sposobnost oslanja da:

* ne postoje osnove za isključenje i da
* ispunjavaju uvjete tehničke i stručne sposobnosti radi čijeg ispunjenja se ponuditelj oslanja na gospodarski subjekt.

Navedeno se dokazuje na način propisan u točkama 3.1. i 3.2. ove dokumentacije.

Javni naručitelj će od gospodarskog subjekta zahtijevati da zamjeni subjekt na čiju se sposobnost oslonio radi dokazivanja kriterija za odabir ako:

* utvrdi da kod tog subjekta postoje osnove za isključenje ili
* da ne udovoljava relevantnim kriterijima za odabir gospodarskog subjekta.

Zajednica gospodarskih subjekata može se osloniti na sposobnost članova zajednice ili drugih subjekata pod uvjetima određenim ovom točkom.

## 3.2.4. Uvjeti sposobnosti u slučaju zajednice gospodarskih subjekata

Gospodarski subjekti iz zajednice gospodarskih subjekata moraju pojedinačno svaki za sebe dokazati sposobnost za profesionalno obavljanje djelatnosti iz točke 3.2.1. ove dokumentacije o nabavi.

Za dokazivanje uvjeta tehničke i stručne sposobnosti iz točke 3.2.2. ove dokumentacije, zajednica gospodarskih subjekata može se osloniti na sposobnost članova zajednice ili drugih gospodarskih subjekata bez obzira na pravnu prirodu njihova međusobnog odnosa. U tom slučaju zajednica gospodarskih subjekata mora dokazati naručitelju da će imati na raspolaganju nužne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu.

# EUROPSKA JEDINSTVENA DOKUMENTACIJA O NABAVI (ESPD)

# Pravila dostave dokumenata

Umjesto potvrda koje izdaju tijela javne vlasti ili treće osobe, gospodarski subjekt dostavlja **Europsku jedinstvenu dokumentaciju o nabavi (European Single Procurement Document – ESPD).**

**ESPD** je ažurirana formalna izjava gospodarskog subjekta, koja služi kao preliminarni dokaz umjesto potvrda koje izdaju tijela javne vlasti ili treće strane, a kojima se potvrđuje da taj gospodarski subjekt:

* nije u jednoj od situacija zbog koje se gospodarski subjekt isključuje ili može isključiti iz postupka javne nabave (osnove za isključenje)
* ispunjava tražene kriterije za odabir gospodarskog subjekta

U ESPD-u se navode izdavatelji popratnih dokumenata te on sadrži izjavu da će gospodarski subjekt moći, na zahtjev i bez odgode, javnom naručitelju dostaviti te dokumente.

Ako javni naručitelj može dobiti popratne dokumente izravno, pristupanjem bazi podataka, gospodarski subjekt u ESPD-u navodi podatke koji su potrebni u tu svrhu, npr. internetska adresa baze podataka, svi identifikacijski podaci i izjava o pristanku, ako je potrebno.

Gospodarski subjekt može ponovno koristiti europsku jedinstvenu dokumentaciju o nabavi koju je već koristio u nekom prethodnom postupku nabave, ako potvrdi da su u njoj sadržani podaci ispravni.

Obrazac ESPD-a je sastavni dio ove Dokumentacije o nabavi - **OBRAZAC 1: Standardni obrazac za europsku jedinstvenu dokumentaciju o nabavi (ESPD).**

Dostavlja se zasebno u elektroničkom obliku, .xml i .pdf formatu, sukladno čl. 261. ZJN 2016, putem EOJN RH.

Sukladno ZJN 2016 obvezna primjena eESPD je od 18. travnja 2018., pa su ponuditelji u obvezi kao sastavni dio ponude ispuniti i dostaviti eESPD obrazac. eESPD je elektronička verzija ESPD obrasca tj. verzija u obliku web-obrasca. eESPD obrazac kreira se i popunjava putem platforme Elektroničkog oglasnika javne nabave RH ili EU Usluge za ispunjavanje i ponovnu uporabu europske jedinstvene dokumentacije o nabavi.

Kreirani eESPD obrazac priložen je uz dokumentaciju o nabavi kao zasebni dokument (xml datoteka) u predviđeno mjesto za prilaganje eESPD obrasca. Nakon objave postupka javne nabave, ponuditelji preuzimaju eESPD obrazac (xml datoteku). Kroz modul „Popunjavanje eESPD obrasca“ u Elektroničkome oglasniku javne nabave RH ili putem EU Usluge za ispunjavanje i ponovnu uporabu europske jedinstvene dokumentacije o nabavi ponuditelji prilažu preuzetu xml datoteku eESPD obrasca te definiraju svoje odgovore. Nakon što su napisani odgovori od strane ponuditelja, Elektronički oglasnik javne nabave RH ili EU Usluga za ispunjavanje i ponovnu uporabu europske jedinstvene dokumentacije o nabavi generira ispunjeni eESPD obrazac (xml datoteku). Generiranu xml datoteku eESPD obrasca potrebno je lokalno spremiti na računalo. Generirani ispunjeni eESPD obrazac prilaže se kao zasebni dokument (xml datoteka) kao sastavni dio ponude. Generirani ispunjeni eESPD obrazac (xml datoteka) prilaže se u predviđeno mjesto za prilaganje ispunjenog eESPD obrasca.

Upute za popunjavanje eESPD obrasca dostupne su na internetskoj stranici:

<https://help.nn.hr/support/solutions/articles/12000043401--kreiranje-e-espd-odgovora-ponuditelji-natjecatelji>

# Način popunjavanja ESPD obrasca

**ESPD obrazac mora biti popunjen u**:

**Dio I. Podaci o postupku nabave i javnom naručitelju ili naručitelju**

**Dio II. Podaci o gospodarskom subjektu**

Odjeljak A: Podaci o gospodarskom subjektu

**Potrebno je ispuniti ESPD obrazac na način da se u Dio II. Podaci o gospodarskom subjektu, t*očka A: Podaci o gospodarskom subjektu*, podnaslov *GRUPE* – upiše grupa predmeta nabave na koju se obrazac odnosi**

Odjeljak B: Podaci o zastupnicima gospodarskog subjekta

Odjeljak C: Podaci o oslanjanju na sposobnosti drugih subjekata

Odjeljak D: Podaci o podugovarateljima na čije se sposobnosti gospodarski subjekt ne oslanja

**Dio III. Osnove za isključenje**

Odjeljak A: Osnove povezane s kaznenim presudama (sukladno točki 3.1.1)

Odjeljak B: Osnove povezane s plaćanjem poreza ili doprinosa za socijalno osiguranje (sukladno točki 3.1.2.)

Odjeljak C: Osnove povezane s insolventnošću, sukobima interesa, poslovnim prekršajem i ostalo (sukladno točkama 3.1.3. i 3.1.4.)

**Dio IV. Kriteriji za odabir:**

Odjeljak A: Sposobnost za obavljanje profesionalne djelatnosti, (sukladno točki 3.2.1.)

Odjeljak C: Tehnička i stručna sposobnost, (sukladno točki 3.2.2.1. i 3.2.2.2.)

**Dio VI. Završne izjave**

Gospodarski subjekt **koji sudjeluje** **sam, nema podugovaratelja** i **ne oslanja se** na sposobnosti drugih subjekata kako bi ispunio kriterije za odabir dužan je ispuniti **jedan** **ESPD**.

Gospodarski subjekt **koji sudjeluje sam, ali se oslanja na sposobnosti** najmanje jednog drugog gospodarskog subjekta mora osigurati da javni naručitelj zaprimi njegov ESPD zajedno sa **zasebnim** ESPD-om u kojem su navedeni relevantni podaci (vidjeti Dio II., Odjeljak C ESPD obrasca) za **svaki subjekt na koji se oslanja**.

Gospodarski subjekt **koji namjerava dati bilo koji dio ugovora u podugovor** trećim osobamamora osigurati da javni naručitelj zaprimi njegov ESPD zajedno sa **zasebnim** ESPD-om u kojem su navedeni relevantni podaci (vidjeti Dio II., Odjeljak D ESPD obrasca) za **svakog podugovaratelja na čije se sposobnosti gospodarski subjekt ne oslanja**.

**Ako zajednica gospodarskih subjekata, uključujući privremena udruženja, zajedno sudjeluju u postupku nabave, nužno je dostaviti zaseban ESPD u kojem su utvrđeni podaci zatraženi na temelju dijelova II. – V. za svakog člana zajednice gospodarskih subjekata koji sudjeluje u postupku.**

*ESPD obrazac nije potrebno potpisivati, a dostavlja se kako sastavni dio ponude sukladno točki 5.1. ove Dokumentacije.*

Naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u ESPD kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku.

Ako se ne može obaviti provjera ili ishoditi potvrda sukladno gore navedenom stavku, Naručitelj može zahtijevati od gospodarskog subjekta da u primjerenom roku, ne kraćem od 5 dana, dostavi sve ili dio popratnih dokumenta ili dokaza.

Naručitelj će prije donošenja odluke o odabiru od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 dana, dostavi ažurirane popratne dokumente, osim ako Naručitelj već posjeduje te dokumente.

U slučaju postojanja sumnje u istinitost podataka dostavljenih od strane gospodarskog subjekta, javni naručitelj može dostavljene podatke provjeriti kod izdavatelja dokumenta, nadležnog tijela ili treće strane koja ima saznanja o relevantnim činjenicama, osim u slučaju ako je gospodarski subjekt upisan u popis iz članka 279. ZJN 2016.

Naručitelj može pozvati gospodarske subjekte da nadopune ili objasne zaprimljene dokumente, odnosno provjeriti činjenice navedenih u tim dokumentima sukladno članku 293. ZJN 2016. Ponudbeni list, troškovnik i jamstvo za ozbiljnost ponude ne smatraju se određenim dokumentima koji nedostaju u smislu članka 293. ZJN 2016 te Naručitelj ne smije zatražiti ponuditelja da iste dostavi tijekom pregleda i ocjene ponuda.

Ažurirani popratni dokument je svaki dokument u kojem su sadržani podaci važeći te odgovaraju stvarnom činjeničnom stanju u trenutku dostave naručitelju te dokazuju ono što je gospodarski subjekt naveo u ESPD-u.

Oborivo se smatra da su dokazi iz članka 265. stavka 1. ZJN 2016 ažurirani ako nisu stariji od dana u kojem istječe rok za dostavu ponuda ili zahtjeva za sudjelovanje.

Ako ponuditelj koji je podnio ekonomski najpovoljniju ponudu ne dostavi ažurne popratne dokumente u ostavljenom roku ili njima ne dokaže da ispunjava uvjete iz točke 3., Naručitelj će odbiti ponudu tog ponuditelja te pozvati na dostavu ažurnih popratnih dokumenata ponuditelja koji je podnio sljedeću najpovoljniju ponudu ili poništiti postupak javne nabave, ako postoje razlozi za poništenje.

Gospodarske se subjekte može isključiti iz postupka nabave ili oni mogu biti predmet progona na temelju nacionalnog prava u slučajevima ozbiljnog lažnog prikazivanja činjenica pri ispunjavanju ESPD-a ili, općenito, pri dostavi podataka zatraženih radi provjere nepostojanja osnova za isključenje ili ispunjenja kriterija za odabir gospodarskog subjekta, odnosno ako su ti podaci prikriveni ili gospodarski subjekti ne mogu dostaviti popratne dokumente.

# 5. PODACI O PONUDI

## 5.1. Sadržaj i način izrade ponude

Pri izradi ponude Ponuditelj se mora pridržavati zahtjeva i uvjeta iz Dokumentacije te ne smije ni na koji način mijenjati i nadopunjavati tekst Dokumentacije. Ponuda mora biti popunjena prema uputama iz Dokumentacije.

Dokumentaciju o nabavi ponuditelj može preuzeti s internetskih stranica EOJN RH (<https://eojn.nn.hr/Oglasnik/>).

 **Ponuda obavezno sačinjavaju:**

1. Elektronički uvez ponude koji uključuje ponudbeni list i popis priloženih dokumenata ponude koji sustav EOJN-a automatski generira temeljem popunjenih podataka u pripremi ponude i podataka u korisničkom računu gospodarskog subjekta,
2. Popunjeni elektronički ESPD obrazac (Obrazac 1) (za svaku grupu predmeta nabave) za ponuditelja (u slučaju zajednice gospodarskih subjekata za svakog člana zajednice sukladno, za svakog podugovaratelja i za svaki gospodarski subjekt na čiju se sposobnost oslanja ponuditelj ili zajednica gospodarskih subjekata , ako je primjenjivo)
3. Popunjeni izvorni nestandardizirani Troškovnik (Obrazac 3.1., 3.2., 3.3.) za grupu predmeta nabave koju nudi
4. Dokazno sredstvo sukladnosti sa zahtjevima utvrđenima u tehničkim specifikacijama sukladno točki 2.4. Dokumentacije o nabavi
5. Jamstvo za ozbiljnost ponude (dostavlja se odvojeno od elektroničke ponude, u papirnatom obliku u skladu s točkom 5.3. i 12.1. Dokumentacije o nabavi ili dokaz o uplati novčanog pologa
6. Dokumente i dokaze iz točke 8. potrebne za primjenu kriterija za odabir ponude (Izjava o ponuđenom roku plaćanja)

Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova.

Ako se ponuda dostavljena elektroničkim putem sastoji od više dijelova, ponuditelj osigurava sigurno povezivanje svih dijelova ponude.

Jamstvo za ozbiljnost ponude dostavlja se u izvorniku, u papirnatom obliku, odvojeno od elektronički dostavljene ponude, na način kako je navedeno točkom 5.3. ove Dokumentacije.

Varijante ponude nisu dopuštene.

## 5.2. Način elektroničke dostave ponude

**Sukladno članku 280, stavak 5. ZJN 2016 ponuda se dostavlja elektroničkim sredstvima komunikacije putem EOJN RH.**

Ponuditelj ne smije dostaviti ponudu u papirnatom obliku, osim jamstva za ozbiljnost ponude.

**Budući da je predmet nabave podijeljen na grupe ponuditelj je obvezan dostaviti zasebnu ponudu za svaku grupu, sukladno članku 10. stavku 3 Pravilnika.**

Procesom predaje ponude smatra se prilaganje (upload/učitavanje) svih dokumenata ponude, popunjenih obrazaca i troškovnika. Sve priložene dokumente Elektronički oglasnik javne nabave uvezuje u cjelovitu ponudu, pod nazivom „Uvez ponude“.

Uvez ponude preporuča se digitalno potpisati upotrebom naprednog elektroničkog potpisa.

**Neovisno o tome je li ponuda potpisana ili nije, temeljem članka 280. stavak 10. ZJN 2016 smatra se da ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude te ju javni naručitelj ne smije odbiti samo zbog toga razloga.**

Naručitelj otklanja svaku odgovornost vezanu uz mogući neispravan rad EOJN-a Republike Hrvatske, zastoj u radu EOJN-a ili nemogućnost zainteresiranoga gospodarskog subjekta da ponudu u elektroničkom obliku dostavi u danome roku putem EOJN-a. U slučaju nedostupnosti EOJN-a primijenit će se odredbe članaka 239. do 241. ZJN 2016.

Elektronička dostava ponuda provodi se putem EOJN, vezujući se na elektroničku objavu

poziva na nadmetanje te na elektronički pristup dokumentaciji o nabavi. Prilikom elektroničke dostave ponuda, sva komunikacija, razmjena i pohrana informacija između ponuditelja i Naručitelja izvršava se na način da se očuva integritet podataka i tajnost ponuda. Priložena ponuda se nakon prilaganja automatski kriptira te do podataka iz predane elektroničke ponude nije moguće doći prije isteka roka za dostavu ponuda, odnosno, javnog otvaranja ponuda stoga će Stručno povjerenstvo Naručitelja imati uvid u sadržaj ponuda tek po isteku roka za njihovu dostavu.

U slučaju da Naručitelj zaustavi postupak javne nabave povodom izjavljene žalbe na dokumentaciju o nabavi ili poništi postupak javne nabave prije isteka roka za dostavu ponuda, za sve ponude koje su u međuvremenu dostavljene elektronički, EOJN će trajno onemogućiti pristup tim ponudama i time osigurati da nitko nema uvid u sadržaj dostavljenih ponuda. U slučaju da se postupak nastavi, ponuditelji će morati ponovno dostaviti svoje ponude.

Detaljne upute načina elektroničke dostave ponuda, upotrebe naprednog elektroničkog potpisa te informacije u vezi sa specifikacijama koje su potrebne za elektroničku dostavu ponuda, uključujući kriptografsku zaštitu, dostupne su na stranicama EOJN RH, na adresi:

<https://eojn.nn.hr/Oglasnik/>.

## 5.3. Dostava dijela/dijelova ponude u zatvorenoj omotnici

Ukoliko pri elektroničkoj dostavi ponuda iz tehničkih razloga nije moguće sigurno povezivanje svih dijelova ponude i/ili primjena naprednog elektroničkog potpisa na dijelove

ponude, Naručitelj prihvaća dostavu u papirnatom obliku onih dijelova ponude koji se zbog

svog oblika ne mogu dostaviti elektronički (npr. uzorci) ili dijelova za čiju su izradu nužni posebni formati dokumenata koji nisu podržani kroz opće dostupne aplikacije ili dijelova za

čiju su obradu nužni posebni formati dokumenata obuhvaćeni shemama licenciranih prava

zbog kojih nisu dostupni za izravnu uporabu.

Također, ponuditelji u papirnatom obliku, u roku za dostavu ponuda, dostavljaju dokumente drugih tijela ili subjekata koji su važeći samo u izvorniku, poput jamstva za ozbiljnost ponude.

U slučaju kada ponuditelj uz elektroničku dostavu ponuda u papirnatom obliku dostavlja određene dokumente koji ne postoje u elektroničkom obliku, ponuditelj ih dostavlja u zatvorenoj omotnici na kojoj je obvezan naznačiti na koji postupak javne nabave i na koju ponudu se odvojeni dokumenti odnose te takva omotnica sadrži sve tražene podatke, s dodatkom **„Dio/dijelovi ponude za Grupu/grupe\_\_\_\_ koji se dostavlja/ju odvojeno“.**

Zatvorenu omotnicu sa dijelom/dijelovima ponude ponuditelji dostavljaju na adresu Naručitelja: **Fond za zaštitu okoliša i energetsku učinkovitost, prijamni ured, prizemlje Radnička cesta 80, Zagreb, svakim radnim danom od 9:00 do 15:00 sati, do roka za dostavu ponuda, osobno ili preporučenom poštanskom pošiljkom na navedenu adresu.** Ponuditelj samostalno određuje način dostave i sam snosi rizik eventualnog gubitka odnosno nepravovremene dostave.

Dio/dijelovi ponude koje ponuditelj dostavlja u papirnatom obliku moraju biti dostavljeni u roku za dostavu ponuda, u zatvorenoj omotnici s naznakom:

* na prednjoj strani omotnice

**FOND ZA ZAŠTITU OKOLIŠA I ENERGETSKU UČINKOVITOST**

**Radnička cesta 80, 10 000 Zagreb**

**E-VV-4/2020**

**Dio/dijelovi ponude za Grupu/grupe\_\_\_\_ koji se dostavlja/ju odvojeno**

**LDPE vreće za PET, Al/Fe i stakleni ambalažni otpad**

**- NE OTVARAJ –**

* na poleđini omotnice:

**Naziv i adresa**

 **gospodarskog subjekta/zajednice gospodarskih subjekata/članova zajednice gospodarskih subjekata**

U slučaju dostave dijela/dijelova ponuda odvojeno u papirnatom obliku kao vrijeme dostave ponude uzeti će se vrijeme zaprimanja ponude putem EOJN RH.

## 5.4. Izmjena i/ili dopuna ponude i odustajanje od ponude

U roku za dostavu ponude ponuditelj može izmijeniti svoju ponudu ili od nje odustati. Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude.

Prilikom izmjene ili dopune ponude automatski se poništava prethodno predana ponuda što znači da se učitavanjem („uploadanjem“) nove izmijenjene ili dopunjene ponude predaje nova ponuda koja sadrži izmijenjene ili dopunjene podatke. Učitavanjem i spremanjem novog uveza ponude u EOJN RH, naručitelju se šalje nova izmijenjena/dopunjena ponuda.

Ovaj korak zahtjeva ponovno učitavanje/upisivanje financijskih značajki ponude (troškovnika i/ili ponudbenog lista u slučaju nestandardiziranog troškovnika) u sustavu elektroničkog oglasnika. U slučaju da je predan stari uvez ponude, ponuda neće biti sigurno uvezana i smatrat će se nepravilnom (ponuda koja nije izrađena u skladu s dokumentacijom o nabavi).

Odustajanje od ponude ponuditelj vrši na isti način kao i predaju ponude, u EOJN RH-u, odabirom na mogućnost „Odustajanje“.

Nakon isteka roka za dostavu ponuda, ponuda se ne smije mijenjati.

## 5.5. Jezik i pismo ponude

Ponuda se izrađuje na hrvatskom jeziku i latiničnom pismu. Dijelovi ponude na drugim jezicima, moraju biti prevedeni na hrvatski jezik od strane ovlaštenog sudskog prevoditelja i priloženi ponudi.

## 5.6. Rok valjanosti ponude

Rok valjanosti ponude je najmanje **5 mjeseci** od dana određenog za dostavu ponude. Gospodarski subjekt rok valjanosti upisuje u za to predviđeno mjesto pri upisu podataka u sustav EOJN RH.

Naručitelj će odbiti ponudu čiji je rok valjanosti kraći od zahtijevanog.

Iz opravdanih razloga, naručitelj može u pisanoj formi tražiti, a ponuditelj će također u pisanoj formi produžiti rok valjanosti ponude. U tom slučaju, ponuditelj će također produžiti i valjanost jamstva za ozbiljnost ponude sukladno produženju roka valjanosti ponude. U roku produženja valjanosti ponude niti naručitelj niti ponuditelj neće tražiti izmjenu ponude.

Ukoliko tijekom postupka javne nabave istekne rok valjanosti ponude i jamstva za ozbiljnost ponude, naručitelj je obvezan prije odabira zatražiti produženje roka valjanosti ponude i jamstva od ponuditelj koji je podnio ekonomski najpovoljniju ponudu u primjerenom roku ne kraćem od 5 dana.

## 5.7. Varijante ponude

Varijante ponude nisu dopuštene.

## 5.8. Način određivanja cijene ponude

Cijena ponude je nepromjenjiva. Nepromjenjiva cijena je cijena koja tijekom trajanja ugovora o javnoj nabavi ostaje nepromijenjena.

Gospodarski subjekti su dužni dostaviti ponudu s cijenom u kunama.

Cijena ponude obuhvaća sve stavke troškovnika i piše se brojkama u apsolutnom iznosu.

U cijenu ponude bez poreza na dodanu vrijednost trebaju biti uračunati svi troškovi i popusti.

Ponuditelji su dužni ponuditi, tj. upisati jedinične cijene zaokružene na dvije decimale i ukupne cijene za svaku stavku Troškovnika na način kako je to određeno u Troškovniku. U slučaju da ponuditelj ne ispuni makar jednu stavku, cijela ponuda će se smatrati neprihvatljivom i naručitelj će ju isključiti.

Kada cijena ponude bez poreza na dodanu vrijednost izražena u Troškovniku ne odgovara cijeni ponude bez poreza na dodanu vrijednost izraženoj u Uvezu ponude, vrijedi cijena ponude bez poreza na dodanu vrijednost izražena u Troškovniku.

Ako gospodarski subjekt nije u sustavu PDV-a ili je predmet nabave oslobođen PDV-a, u Troškovniku, na mjesto predviđeno za upis cijene ponude s PDV-om, upisuje se isti iznos kao što je upisan na mjestu predviđenom za upis cijene ponude bez PDV-a.

## 5.9. Provjera računske ispravnosti ponude

Naručitelj je obvezan provjeriti računsku ispravnost ponude.

Računske pogreške u troškovniku ili ponudbenom listu ispravljaju se matematičkim operacijama.

Ako cijena ponude bez poreza na dodanu vrijednost izražena u troškovniku ne odgovara cijeni ponude bez poreza na dodanu vrijednost izraženoj u ponudbenom listu, vrijedi cijena ponude bez poreza na dodanu vrijednost izražena u troškovniku.

Sukladno članku 294. stavak 3. ZJN 2016 ako ponuda sadržava računsku pogrešku, naručitelj je obvezan od ponuditelja zatražiti prihvat ispravka računske pogreške, a ponuditelj je dužan odgovoriti u roku od pet dana od dana zaprimanja zahtjeva.

U zahtjevu za prihvat ispravka računske pogreške naručitelj će naznačiti koji je dio ponude ispravljen kao i novu cijenu ponude proizišle nakon ispravka.

## 5.10. Objašnjenje izuzetno niske ponude

Naručitelj je obvezan, prema odredbama članka 289. ZJN 2016 od gospodarskog subjekta zahtijevati da, u primjerenom roku ne kraćem od pet dana, objasni cijenu navedenu u ponudi ako se čini da je ponuda izuzetno niska u odnosu na uslugu.

Naručitelj može od ponuditelja zahtijevati objašnjenje ponude ako su ispunjeni sljedeći uvjeti:

* zaprimljene su najmanje tri valjane ponude.
* cijena ponude je više od 20% niži od cijene ili troška drugorangirane valjane ponude, i
* cijena je više od 50% niža od prosječne cijene preostalih valjanih ponuda

Naručitelj može od ponuditelja zahtijevati objašnjenje ponude, ako se čini da je ona izuzetno niska i iz drugih razloga osim naprijed navedenih.

Ako tijekom ocjene dostavljenih podataka postoje određene nejasnoće, naručitelj može od ponuditelja zatražiti dodatno objašnjenje.

Naručitelj može odbiti ponudu samo ako objašnjenje ili dostavljeni dokazi zadovoljavajuće ne objašnjavaju nisku predloženu razinu cijene ili troškova, uzimajući u obzir elemente iz odredbi članka 289. stavak 2. ZJN 2016

## 5.11. Troškovi izrade i dostave dokumentacije o nabavi

Trošak pripreme i podnošenja ponude u cijelosti snosi ponuditelj.

Ponude i dokumentacija priložena uz ponudu izuzev jamstva za ozbiljnost ponude ne vraćaju se osim u slučaju zakašnjele ponude i odustajanja ponuditelja od neotvorene ponude.

Dokumentacija o nabavi se ne naplaćuje.

# 6. ODREDBE KOJE SE ODNOSE NA ZAJEDNICU GOSPODARSKIH SUBJEKATA

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa.

Naručitelj ne smije zahtijevati da zajednica gospodarskih subjekata ima određeni pravni oblik u trenutku dostave ponude ili zahtjeva za sudjelovanje, ali može zahtijevati da ima određeni pravni oblik nakon sklapanja ugovora u mjeri u kojoj je to nužno za zadovoljavajuće izvršenje tog ugovora.

Ponuda zajednice ponuditelja mora sadržavati podatke o svakom članu zajednice ponuditelja, kako je određeno obrascem EOJN RH, uz obveznu naznaku člana zajednice gospodarskih subjekata koji je ovlašten za komunikaciju s naručiteljem.

U eESPD-u (Dio II. Odjeljak A. Podaci o gospodarskom subjektu) mora biti navedeno koji će dio ugovora o javnoj nabavi izvršavati pojedini član zajednice gospodarskih subjekata, te svaki član zajednice gospodarskih subjekata mora dostaviti zaseban ESPD.

Naručitelj neposredno plaća svakom članu zajednice gospodarskih subjekata za onaj dio ugovora o javnoj nabavi koji je on izvršio, ako zajednica gospodarskih subjekata ne odredi drugačije. Odgovornost gospodarskih subjekata iz zajednice je solidarna.

# 7. ODREDBE KOJE SE ODNOSE NA PODUGOVARATELJE

## 7.1. Gospodarski subjekt koji namjerava dati dio ugovora o javnoj nabavi u podugovor obvezan je u ponudi:

1. navesti koji dio ugovora namjerava dati u podugovor (predmet ili količina, vrijednost ili postotni udio)

2. navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja)

3. dostaviti europsku jedinstvenu dokumentaciju o nabavi (ESPD) za podugovaratelja.

Ako je gospodarski subjekt dio ugovora o javnoj nabavi dao u podugovor, podaci iz podtočke 1. i 2. moraju biti navedeni i u ugovoru o javnoj nabavi.

U slučaju iz ove točke, gospodarski subjekt je dužan u ponudi dostaviti ESPD obrazac o nepostojanju osnova za isključenja podugovaratelja kako je traženo točkom 3. ove Dokumentacije o nabavi, te dokaz o sposobnosti za obavljanje profesionalne djelatnosti kako je traženo točkom 3.2.1. ove Dokumentacije o nabavi.

Naručitelj će neposredno plaćati podugovaratelju za dio ugovora koji je isti izvršio.

Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.

## 7.2. Ugovaratelj može tijekom izvršenja ugovora o javnoj nabavi od naručitelja zahtijevati:

a) promjenu podugovaratelja za onaj dio ugovora o javnoj nabavi koji je prethodno dao u podugovor

b) uvođenje jednog ili više novih podugovaratelja čiji ukupni udio ne smije prijeći 30 % (trideset posto) vrijednosti ugovora o javnoj nabavi bez poreza na dodanu vrijednost, neovisno o tome je li prethodno dao dio ugovora o javnoj nabavi u podugovor ili nije

c) preuzimanje izvršenja dijela ugovora o javnoj nabavi koji je prethodno dao u podugovor.

Uz zahtjev iz točke 7.2. a) i b), ugovaratelj naručitelju dostavlja podatke i dokumente sukladno točki 7.1. ove Dokumentacije.

## 7.3. Naručitelj ne smije odobriti zahtjev ugovaratelja:

a) u slučaju iz točke 7.2. a) i b), ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja kojeg sada mijenja, a novi podugovaratelj ne ispunjava iste uvjete, ili postoje osnove za isključenje

b) u slučaju iz točke 7.2. c), ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja za izvršenje tog dijela, a ugovaratelj samostalno ne posjeduje takvu sposobnost, ili ako je taj dio ugovora već izvršen.

Sudjelovanje podugovaratelja ne utječe na odgovornost ugovaratelja za izvršenje ugovora o javnoj nabavi.

Naručitelj je obvezan osnovu za isključenje iz članka 252. stavka 1. ZJN 2016. primijeniti na podugovaratelje.

Naručitelj može ostale osnove za isključenje gospodarskog subjekta primijeniti na podugovaratelje, ako je tako odredio u dokumentaciji o nabavi.

Ako naručitelj utvrdi da postoji osnova za isključenje podugovaratelja, obvezan je od gospodarskog subjekta zatražiti zamjenu tog podugovaratelja u primjerenom roku, ne kraćem od pet dana.

# 8. KRITERIJ ZA ODABIR PONUDE

Kriterij za odabir ponude je **ekonomski najpovoljnija ponuda.**

Za sve Grupe predmeta nabave izvršiti će se ocjenjivanje i rangiranje ponuda na temelju sljedećih kriterija za ocjenjivanje ponuda:

**Cijena (K1) 90%**

**Rok plaćanja (K2) 10 %**

Minimalan rok plaćanja je 30 dana, a maksimalan 60 dana

Izračun broja bodova po pojedinom kriteriju se obavlja prema sljedećim formulama:

**Kriterij (K1) - Izračun utjecaja cijene (maksimalno 90 bodova)**

Najniža ponuđena cijena / cijena ocjenjivane ponude X 90 = broj bodova ocjenjivane ponude

Sukladno članku 294. stavak 2. ZJN 2016 Naručitelj će uspoređivati cijene ponuda s PDV-om.

**Kriterij (K2) - Izračun utjecaja po dodatnim kriterijima (maksimalno 10 bodova)**

Rok plaćanja ocjenjivane ponude / najduži rok plaćanja (max 60 dana) x 10 = broj bodova ocjenjivane ponude.

Rok plaćanja predmeta nabave (robe) iskazuje se u danima (isključivo cijelim brojem, a ne decimalnim) i dostavlja se u obliku **Izjave ponuditelja** **o ponuđenom roku plaćanja** u slobodnoj formi te se skenira i **dostavlja kao sastavni dio elektroničke ponude** temeljem koje će se ostvariti bodovi po ovom kriteriju.

U slučaju da Ponuditelj u ponudi ne dostavi Izjavu Naručitelj će mu dodijeliti 0 bodova.

**Ponuda sa najvećim zbrojenim brojem bodova (K1+K2) je najpovoljnija.**

U slučaju da su dvije ili više valjanih ponuda jednako rangirane prema kriteriju odabira, naručitelj će sukladno članku 302. stavku 3. ZJN 2016 odabrati ponudu koja je zaprimljena ranije.

# 9. JEZIK NA KOJEM SE SASTAVLJA PONUDA

Ponuda se podnosi na hrvatskom jeziku i latiničnom pismu.

Dostavljeni dokumenti koji su na stranom jeziku moraju biti prevedeni od strane ovlaštenog sudskog tumača.

# 10. DATUM, VRIJEME I MJESTO DOSTAVE I JAVNOG OTVARANJA PONUDA

Rok za dostavu ponuda i javno otvaranje će se odrediti naknadno.

Javno otvaranje ponuda će se održati na adresi naručitelja: **FOND ZA ZAŠTITU OKOLIŠA I ENERGETSKU UČINKOVITOST, Radnička cesta 80, Zagreb.**

Na otvaranju ponuda mogu prisustvovati i aktivno sudjelovati ovlašteni ili opunomoćeni predstavnici ponuditelja, uz uvjet predočenja pisanog dokaza o ovlasti (uključujući i članove uprave/direktore gospodarskog subjekta koji su dužni ponijeti i predočiti presliku izvatka iz sudskog registra i osobnu iskaznicu odnosno drugi odgovarajući identifikacijski dokument), a prisustvovati mogu i druge osobe.

Ovlašteni predstavnici ponuditelja moraju svoje pisano ovlaštenje predati prije otvaranja ponuda.

Pravo aktivnog sudjelovanja u postupku javnog otvaranja ponuda imaju samo članovi stručnog povjerenstva za javnu nabavu i ovlašteni predstavnici ponuditelja (članak 282. stavak 8. Zakona o javnoj nabavi).

Ovlašteni predstavnici ponuditelja moraju svoje pisano ovlaštenje predati prije otvaranja ponuda.

EOJN RH generira zapisnik o otvaranju ponuda koji se odmah stavlja na uvid, provjeru sadržaja i potpis nazočnim ovlaštenim predstavnicima naručitelja i ponuditelja.

Sukladno članku 29. Pravilnika o dokumentaciji o nabavi te ponudi u postupcima javne nabave zapisnik o otvaranju ponuda se dostavlja javnom objavom u EOJN RH nakon završetka postupka javnog otvaranja.

# 11. TROŠKOVI IZRADE I DOSTAVE DOKUMENTACIJE O NABAVI

Trošak pripreme i podnošenja ponude u cijelosti snosi ponuditelj.

Ponude i dokumentacija priložena uz ponudu izuzev jamstva za ozbiljnost ponude ne vraćaju se osim u slučaju zakašnjele ponude i odustajanja ponuditelja od neotvorene ponude.

Dokumentacija o nabavi ne naplaćuje se.

# 12. VRSTA, SREDSTVO JAMSTVA I UVJETI JAMSTVA

## 12.1. Jamstvo za ozbiljnost ponude

Jamstvo za ozbiljnost ponude naručitelj određuje u apsolutnom iznosu (do 3% procijenjene vrijednosti nabave) i iznosi:

**Grupa 1. – 150.000,00 kuna bez PDV-a**

**Grupa 2. – 30.000,00 kuna bez PDV-a**

**Grupa 3. – 80.000,00 kuna bez PDV-a**

Kao jamstvo za ozbiljnost ponude dostavlja se **bjanko zadužnica** potvrđena kod javnog bilježnika -ispostavljenasukladno[**Pravilniku o registru zadužnica i bjanko zadužnica**](http://narodne-novine.nn.hr/clanci/sluzbeni/2012_10_115_2512.html) **(NN 115/12, 125/14 i 82/17)** ipopunjenasukladno **Pravilniku o obliku i sadržaju bjanko zadužnice (NN 115/12 i 82/17).**

Jamstvo za ozbiljnost ponude je jamstvo za slučaj :

1. odustajanja ponuditelja od svoje ponude u roku njezine valjanosti,

2. nedostavljanja ažuriranih popratnih dokumenata sukladno članku 263. ZJN 2016,

3. neprihvaćanja ispravka računske greške,

4. odbijanja potpisivanja ugovora o javnoj nabavi, ili

5. nedostavljanje jamstva za uredno ispunjenje ugovora.

Jamstvo mora biti bezuvjetno i s rokom valjanosti koji ne smije biti kraći od roka valjanosti ponude**.**

**Jamstvo za ozbiljnost ponude dostavlja se u izvorniku, odvojeno od elektroničke dostave ponude, u papirnatom obliku, u zatvorenoj omotnici na kojoj su navedeni podaci o ponuditelju, odnosno u skladu s točkom 5.3. dokumentacije o nabavi.**

Ukoliko gospodarski subjekt daje ponudu za više grupa predmeta nabave iznos jamstva se može kumulirati, na jednom obrascu, ali postupajući u svemu kako je navedeno gornjim odredbama.

U slučaju Zajednice gospodarskih subjekata jamstvo za ozbiljnost ponude mora glasiti na sve članove Zajednice, odnosno u jamstvu za ozbiljnost ponude se trebaju nalaziti podaci o svim članovima zajednice ponuditelja bez obzira na to koji od članova zajednice ponuditelja dostavlja jamstvo. Naručitelj može predmetno jamstvo naplatiti neovisno o tome koji je član zajednice ponuditelja dao jamstvo i neovisno o odnosu na kojeg se člana zajednice ponuditelja ostvare osigurani slučajevi navedeni u jamstvu.

Umjesto jamstva za ozbiljnost ponude u obliku bjanko zadužnice, **ponuditelj može dati novčani polog u traženom iznosu** u korist računa, kako slijedi:

*Primatelj uplate: FOND ZA ZAŠTITU OKOLIŠA I ENERGETSKU UČINKOVITOST*

*IBAN: HR9124070001100011492*

*Model: 00*

*Poziv na broj: OIB ponuditelja*

*BIC (SWIFT) code (za uplate iz inozemstva): OTPVHR2X*

*Opis plaćanja pristojbe: jamstvo za ozbiljnost ponude, E-VV-4/2020*

Potvrdu o uplati novčanog pologaponuditelji dostavljaju u sklopu elektroničke ponude.

Javni naručitelj obvezan je vratiti ponuditeljima jamstvo za ozbiljnost ponude u roku od deset dana od dana potpisivanja ugovora, odnosno dostave jamstva za uredno izvršenje ugovora o javnoj nabavi, a presliku jamstva obvezan je pohraniti.

## 12.2. Jamstvo za uredno ispunjenje ugovora

Jamstvo za uredno ispunjenje ugovora u iznosu od deset posto (10 %) od vrijednosti ugovora bez PDV-a odabrani ponuditelj s kojim će biti sklopljen ugovor dostavlja zajedno s potpisanim ugovorom u roku utvrđenom člankom 1.8 Dokumentacije o nabavi, te s rokom važenja 30 dana od isteka ugovora.

Jamstvo za uredno ispunjenje ugovora o javnoj nabavi podnosi se u obliku **bankarske garancije**, koja morabiti bezuvjetna, „na prvi poziv“ i „bez prigovora“.

Bankarska garancija za uredno ispunjenje ugovora će se protestirati (naplatiti) u slučaju povrede ugovornih obveza.

Ukoliko odabrani ponuditelj najkasnije u roku do 3 (tri) kalendarska dana od isteka roka utvrđenog člankom 312. stavak 1. ZJN 2016 ne dostavi potpisane primjerke ugovora i traženo jamstvo s nadnevkom potpisa i izdavanja traženog jamstva sukladno roku propisanom člankom 312. stavak 1. ZJN 2016, čime se potvrđuje da su se ispunili formalno pravni uvjeti za stupanje ugovora na snagu, smatrat će se da je odabrani ponuditelj odustao od sklapanja ugovora u pisanom obliku, te naručitelj zadržava pravo, sukladno točki 12.1 Dokumentacije o nabavi i članku 214. stavku 1. ZJN 2016, **naplatiti jamstvo za ozbiljnost ponude**, a postupak javne nabave nastaviti sukladno odredbama članka 307. stavka 7. ZJN 2016.

U slučaju produženja roka trajanja ugovora, odabrani ponuditelj/ugovaratelj dostavlja produženo jamstvo za uredno izvršenje ugovora s rokom važenja 30 dana nakon isteka roka trajanja ugovora, sukladno prethodno navedenim uvjetima.

Umjesto jamstva za uredno ispunjenje ugovora u obliku bankarske garancije, ponuditelj može dati novčani polog u traženom iznosu u korist računa, na način kako slijedi:

*Primatelj uplate: FOND ZA ZAŠTITU OKOLIŠA I ENERGETSKU UČINKOVITOST*

*IBAN: HR9124070001100011492*

*Model: 00*

*Poziv na broj: OIB ponuditelja*

*BIC (SWIFT) code (za uplate iz inozemstva): OTPVHR2X*

*Opis plaćanja pristojbe: jamstvo za uredno ispunjenje ugovora, E-VV-4/2020*

**U slučaju novčanog pologa odabrani ponuditelj dostavlja naručitelju potvrdu o uplati novčanog pologa.**

Ako jamstvo za uredno izvršenje ugovora ne bude naplaćeno, naručitelj će ga vratiti odabranom ponuditelju nakon datuma završetka važenja Ugovora.

U slučaju Zajednice gospodarskih subjekata jamstvo za uredno ispunjenje ugovora mora glasiti na sve članove Zajednice, odnosno u jamstvu za uredno ispunjenje ugovora se trebaju nalaziti podaci o svim članovima zajednice gospodarskih subjekata bez obzira na to koji od članova zajednice gospodarskih subjekata dostavlja jamstvo. Naručitelj može predmetno jamstvo naplatiti neovisno o tome koji je član zajednice gospodarskih subjekata dao jamstvo i neovisno o odnosu na kojeg se člana zajednice gospodarskih subjekata ostvare osigurani slučajevi navedeni u jamstvu.

Dopušteno je da zajednica gospodarskih subjekata priloži jamstvo za uredno ispunjenje ugovora koje se sastoji od više bankovnih jamstava koje daju članovi zajednice, a koje u ukupnom zbroju predstavljaju traženu visinu jamstva.

# 13. ROK DONOŠENJA ODLUKE O ODABIRU ILI PONIŠTENJU

Odluku o odabiru ili poništenju javni naručitelj će donijeti u roku do **90** dana od dana isteka roka za dostavu ponuda.

Naručitelj je obvezan sve odluke koje donosi u postupcima javne nabave dostaviti sudionicima putem EOJN RH ili neposredno svakom pojedinom sudioniku ili javnom objavom, sukladno članku 301. stavak 5. i 6 Zakona o javnoj nabavi.

Naručitelj ne smije sklopiti ugovor u roku **od 15** dana od dana dostave odluke o odabiru (rok mirovanja).

# 14. ROK, NAČIN I UVJETI PLAĆANJA

Plaćanje se obavlja na temelju cjelovite vjerodostojne dokumentacije, odnosno računa Isporučitelja, priznatih od strane naručitelja te priloženih otpremnica koje su formalno ispravne, ovjerene i potpisane od strane Isporučitelja, Naručitelja i distributera, sukladno roku iz Izjave o ponuđenom roku plaćanja iz ekonomski najpovoljnije ponude

Naručitelj je obvezan zaprimati i obrađivati te izvršiti plaćanje i elektroničkih računa i pratećih isprava izdanih sukladno europskoj normi u zakonski propisanom, strukturiranom formatu, a sve sukladno Zakonu o elektroničkom izdavanju računa u javnoj nabavi („Narodne novine“ br:.94/2018).

Ispostavljeni računi moraju sadržavati podatak o nazivu ugovora, broj ugovora iz Registra ugovora, klasu i urudžbeni broj ugovora. Računi koji nisu napisani na navedeni način, biti će vraćeni Isporučitelju. Plaćanje se obavlja na poslovni račun odabranog isporučitelja. Nema avansnog plaćanja.

Plaćanje se obavlja na IBAN odabranog ponuditelja.

Ukoliko ponuditelj određeni dio predmeta nabave ustupi podugovarateljima uz svoj račun obvezno prilaže račune svojih podugovaratelja koje je prethodno potvrdio. Priložene valjane račune Naručitelj neposredno plaća podugovaratelju, ako neće biti drugačije određeno ugovorom.

# 15. IZMJENE UGOVORA O JAVNOJ NABAVI TIJEKOM NJEGOVA TRAJANJA

Naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave samo u skladu s odredbama članaka 315. – 320.  ZJN 2016.

Naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave ako izmjene, neovisno o njihovoj vrijednosti, nisu značajne u smislu članka 321. ZJN 2016.

# 16. RASKID UGOVORA

Naručitelj obvezan je raskinuti ugovor o javnoj nabavi tijekom njegova trajanja ako:

1. je ugovor značajno izmijenjen, što bi zahtijevalo novi postupak nabave na temelju članka 321. ZJN 2016
2. je ugovaratelj morao biti isključen iz postupka javne nabave zbog postojanja osnova za isključenje iz članka 251. stavka 1. ZJN 2016
3. se ugovor nije trebao dodijeliti ugovaratelju zbog ozbiljne povrede obveza iz osnivačkih Ugovora i Direktive 2014/24/EU, a koja je utvrđena presudom Suda Europske unije u postupku iz članka 258. Ugovora o funkcioniranju EU
4. se ugovor nije trebao dodijeliti ugovaratelju zbog ozbiljne povrede odredaba ovoga Zakona, a koja je utvrđena pravomoćnom presudom nadležnog upravnog suda.

# 17. TAJNOST PODATAKA

Dio ponude koji gospodarski subjekt na temelju zakona, drugog propisa ili općeg akta želi označiti tajnom (uključujući tehničke ili trgovinske tajne te povjerljive značajke ponuda) mora se prilikom pripreme ponude označiti tajnom i u sustavu EOJN RH-a priložiti kao zaseban dokument, odvojeno od dijelova koji se ne smatraju tajnim. Gospodarski subjekt dužan je, temeljem članka 52. stavka 2. Zakona o javnoj nabavi, u uvodnom dijelu dokumenta kojeg označi tajnom, navesti pravnu osnovu na temelju koje su ti podaci označeni tajnima.

Sukladno članku 52. stavak 3. Zakona o javnoj nabavi, gospodarski subjekti ne smiju u postupcima javne nabave označiti tajnom:

- cijenu ponude,

- troškovnik,

- podatke u vezi s kriterijima za odabir ponude,

- javne isprave,

- izvatke iz javnih registara te

- druge podatke koji se prema posebnom zakonu ili podazkonskom propisu moraju javno objaviti ili se ne smiju označiti tajnom.

Naručitelj ne smije otkriti podatke dobivene od gospodarskih subjekata koje su oni na temelju zakona, drugog propisa ili općeg akta označili tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.

Naručitelj smije otkriti podatke iz članka 52. stavka 3. Zakona o javnoj nabavi dobivene od gospodarskih subjekata koje su oni označili tajnom.

Sukladno ovoj dokumentaciji za nadmetanje za dokaze sposobnosti ponuditelja, svi zahtijevani dokumenti su javnog karaktera i nema potrebe za označavanjem istih poslovnom tajnom.

# 18. PODACI O OSOBAMA ODGOVORNIM ZA IZVRŠENJE UGOVORA

Sukladno članku 313. ZJN 2016 naručitelj je obvezan kontrolirati je li izvršenje okvirnog sporazuma i ugovora o javnoj nabavi sklopljenog temeljem okvirnog sporazuma u skladu s uvjetima određenima u dokumentaciji o nabavi i odabranom ponudom

Naručitelj će prije sklapanja ugovora od odabranog Ponuditelja zatražiti podatke (ime i prezime, stručna kvalifikacija, telefon, e-mail adresa) osoba odgovornih za potpisivanje i izvršenje ugovora o javnoj nabavi.

# 19. POUKA O PRAVNOM LIJEKU

Za rješavanje o žalbama izjavljenima sukladno odredbama ZJN 2016 i nadležna je Državna komisija za kontrolu postupaka javne nabave (u daljnjem tekstu: Državna komisija).

Žalba se izjavljuje Državnoj komisiji u pisanom obliku.

Žalba se dostavlja na adresu Koturaška cesta 43/IV, 10000 Zagreb, neposredno, putem ovlaštenog davatelja poštanskih usluga ili elektroničkim sredstvima komunikacije putem međusobno povezanih informacijskih sustava Državne komisije i EOJN RH.

Istodobno s dostavljanjem žalbe Državnoj komisiji, žalitelj je obvezan primjerak žalbe dostaviti i naručitelju u roku za žalbu, na dokaziv način.

Žalba se izjavljuje u roku od **10 dana**, i to od dana:

- objave poziva na nadmetanje, u odnosu na sadržaj poziva ili dokumentacije o nabavi

- objave obavijesti o ispravku, u odnosu na sadržaj ispravka

- objave izmjene dokumentacije o nabavi, u odnosu na sadržaj izmjene dokumentacije

- otvaranja ponuda u odnosu na propuštanje Naručitelja da valjano odgovori na pravodobno dostavljen zahtjev dodatne informacije, objašnjenja ili izmjene dokumentacije o nabavi te na postupak otvaranja ponuda

- primitka odluke o odabiru ili poništenju, u odnosu na postupak pregleda, ocjene i odabira ponuda, ili razloge poništenja.

Žalitelj koji je propustio izjaviti žalbu u određenoj fazi otvorenog postupka javne nabave sukladno gore navedenim opcijama nema pravo na žalbu u kasnijoj fazi postupka za prethodnu fazu.

Žalba mora sadržavati najmanje podatke i dokaze navedene u članku 420. ZJN 2016.

**FOND ZA ZAŠTITU OKOLIŠA**

 **I ENERGETSKU UČINKOVITOST**

**Obrazac 1. – ESPD obrazac (za svaku grupu predmeta nabave)**

priložen kao zaseban dokument u EOJN RH u word formatu.

**Obrazac 2. - Popis glavnih isporuka robe izvršenih u 2020. godini i tijekom tri prethodne godine (2019, 2018, 2017)**

priložen kao zaseban dokument u EOJN RH u word formatu.

**Obrazac 3.1. - Troškovnik za Grupu 1**

priložen kao zaseban dokument u EOJN RH u excel formatu.

**Obrazac 3.2. - Troškovnik za Grupu 2**

priložen kao zaseban dokument u EOJN RH u excel formatu.

**Obrazac 3.3. - Troškovnik za Grupu 3**

priložen kao zaseban dokument u EOJN RH u excel formatu.

**Prilog 1 - Tehnička specifikacija**

priložen kao zaseban dokument u EOJN RH u word formatu.